প্রত্যক্ষদর্শীরা জানান, এলাকার খোকার বাজারের চায়ের দোকানে জুয়ার টাকা ভাগাভাগি নিয়ে শুক্রবার রাতে ঘাষিপুর গ্রামের গোপীন পাড়ার আব্দুস সাত্তারের পুত্র রাজু মিয়ার সাথে কুমারপাড়া গ্রামের গুদরীপাড়ার গোলাম রববানীর হাতাহাতি হয়। এ ঘটনার জের ধরে শনিবার দুপুরে উভয়  পাড়ার লোকজন সংঘবদ্ধ হয়ে সংঘর্ষে লিপ্ত হয়। এরপর এতে যোগদেয় কুয়েতপাড়া, মাটিয়ালপাড়া ও গোবিন্দপুর গ্রামের লোকজন। শনিবার গভীররাত পর্যন্ত সেখানে উভয়পক্ষই ইটপাটকেল লাঠিশোটা-তীরধনুক নিয়ে সংঘর্ষ চালাতে থাকে। উপজেলা নির্বাহী অফিসার ফিরোজ আহমদে শনিবার রাতে সেখানে উপস্থিত হয়ে সমঝোতার চেষ্টা চালালেও পরিস্থিতি নিয়ন্ত্রণের বাইরে থাকে। রোববার দুপুর পর্যন্তও সেখানে উভয়পক্ষের মধ্যে দফায় দফায় সংঘর্ষ বিচ্ছিন্নভাবে চলতে থাকে। এসময় বাড়িঘর ভাংচুর ও লুটপাট করা হয়। এক পর্যায়ে দুইজন নিহত ও কমপক্ষে ৭০ জন গ্রামবাসী আহত হন। পরিস্থিতি  সামাল দিতে সেখানে বিপুল পরিমাণ দাঙ্গা পুলিশ মোতায়েন করা হয়। আহতদের রংপুর মেডিক্যাল কলেজ হাসপাতাল, পীরগঞ্জ উপজেলা স্বাস্থ্য কেন্দ্র, ঘোড়াঘাট স্বাস্থ্যকেন্দ্রসহ বিভিন্ন জায়গায় চিকিৎসা দেয়া হয়।